DELOVNI DOKUMENT KOMISIJE o izračunavanju, financiranju, plačilu in vnosu v proračun popravka proračunskih neravnovesij v korist Združenega kraljestva („popravek za Združeno kraljestvo“) v skladu s členoma 4 in 5 Sklepa Sveta 2014/xxx/EU, Euratom o sistemu virov lastnih sredstev Evropske unije /* COM/2014/0271 final */





UVOD V skladu s sklepi Evropskega sveta z dne 7. in 8. februarja 2013 in Sklepom Sveta o sistemu virov lastnih sredstev Evropske unije z dne (…), ta dokument nadomešča delovni dokument Komisije 9851/07 z dne 23. maja 2007[1]. Če ni navedeno drugače, se sklici na te člene nanašajo na Sklep o sistemu virov lastnih sredstev z dne (…..) (v nadaljnjem besedilu: SLS 2014). Ta dokument določa naslednje določbe za popravek za Združeno kraljestvo: · izračun zneska popravka za dano leto, · financiranje v naslednjem letu, · opredelitve proračunskih agregatov, · vnos popravka v proračun. Spremembe sistema virov lastnih sredstev, ki so posledica sklepov Evropskega sveta z dne 7. in 8. februarja 2013, ne vplivajo na popravek za Združeno kraljestvo za leta pred 2014. Ob upoštevanju začetka veljavnosti SLS 2014, določbe tega dokumenta začnejo veljati 1. januarja 2014. Zato se začnejo uporabljati z izračunom popravka za Združeno kraljestvo za leto 2014, ki se prvič vnese v proračun leta 2015. Morebitna uporaba sredstev iz splošnega proračuna Unije, ki je podlaga za plačilo nadomestila v skladu s pogoji iz člena 12 medvladnega sporazuma o delovanju enotnega sklada za reševanje[2] (izdatki v zvezi z enotnim mehanizmom za reševanje) ne vpliva na popravek za Združeno kraljestvo. Izdatki v zvezi z enotnim mehanizmom za reševanje (v nadaljnjem besedilu: EMR) in ustrezna dodatna uporaba vira BND se zato pri izračunu ne upoštevajo. 1. POPRAVEK ZA ZDRUŽENO KRALJESTVO 1.1. Izračun popravka (člen 4 SLS 2014) Izračun zneska popravka v letu t v skladu s členom 4 se določi z: (a) izračunom razlike med: – deležem Združenega kraljestva v skupnem znesku nelimitiranih osnov za DDV, izraženim v odstotkih, in – deležem Združenega kraljestva v skupnih razporejenih izdatkih, izraženim v odstotkih; (b) pomnožitvijo tako dobljene razlike pod (a) s skupnimi razporejenimi izdatki; (c) pomnožitvijo rezultata, dobljenega pod (b), z 0,66; · Rezultat, dobljen v skladu s koraki (a) do (c), se imenuje prvotni znesek popravka za Združeno kraljestvo; (d) odštetjem od rezultata iz (c) razlike med – produktom med deležem Združenega kraljestva v nelimitiranih osnovah za odmero DDV, izraženim v odstotkih, in skupnimi plačili z izjemo plačil za financiranje izdatkov v zvezi z EMR, ki jih opravijo vse države članice iz člena 2(1)(b) in (c) za zadevno finančno leto t (tj. plačila, ki bi jih opravilo Združeno kraljestvo, če ne bi obstajal vir BND in če vir DDV ne bi bil limitiran), za financiranje skupnih izdatkov (kakor je opredeljeno v točki 3.1 spodaj); ter – plačili Združenega kraljestva iz člena 2(1)(b) in (c) za finančno leto t za financiranje skupnih izdatkov (kakor je opredeljeno v točki 3.1 spodaj), razen plačil za financiranje bruto znižanja prispevkov Avstrije, Danske, Nizozemske in Švedske na podlagi BND iz člena 2(5) in plačil za financiranje izdatkov v zvezi z EMR; · razlika iz (d) se imenuje „ugodnost za Združeno kraljestvo“ (ker pomeni ugodnost, ki jo dobi Združeno kraljestvo z limitiranjem DDV, znižanjem enotne stopnje DDV in uvedbo vira BND); · rezultat, pridobljen tako, da se od prvotnega zneska odšteje ugodnost za Združeno kraljestvo (tj. rezultat koraka (d)), se imenuje temeljni popravek za Združeno kraljestvo; (e) odštetjem dobička, ki ga ima Združeno kraljestvo iz povišanja (z 10 % na 20 %) odstotka sredstev iz člena 2(1)(a), ki jih zadržijo države članice za kritje stroškov zbiranja, od rezultata pod (d). To pomeni, da se od rezultata, dobljenega pod (d), odšteje rezultat pomnožitve: – 12,5 %[3] neto skupnih sredstev iz člena 2(1)(a), vnesenih v proračun EU po odbitku stroškov zbiranja, in – razlike med deležem Združenega kraljestva v sredstvih iz člena 2(1)(a) in deležem v nelimitirani osnovi EU za DDV. · dobiček iz koraka (e) se imenuje nepričakovani dobiček iz tradicionalnih lastnih sredstev; · če se nepričakovani dobiček iz tradicionalnih lastnih sredstev odšteje od temeljnega popravka za Združeno kraljestvo, se dobi končen izračun popravka za Združeno kraljestvo (tj. rezultat pod (e)); (f) znižanjem skupnih razporejenih izdatkov, navedenih zgoraj v drugi alinei pod (a) in (b), za skupne razporejene izdatke v državah članicah, ki so pristopile k EU po 30. aprilu 2004, razen kmetijskih neposrednih plačil in tržnih izdatkov ter deleža izdatkov za razvoj podeželja, ki izvira iz jamstvenega oddelka EKUJS. Deleži, kakor so vključeni v preglednico spodaj, se uporabijo za izračun dela izdatkov za razvoj podeželja, ki izvira iz jamstvenega oddelka EKUJS za posamezno državo članico. 1.2. Formalizacija izračuna popravka za Združeno kraljestvo Popravek za Združeno kraljestvo za leto t (ki se prvič vnese v proračun v letu t + 1) je enak: Popravek za UKt = prvotni znesekt – ugodnost za UKt – nepričakovani dobički iz tradicionalnih lastnih sredstevt Vsaka od teh sestavin se natančno določi kot sledi: PRVOTNI ZNESEK (točke 1.1(a) do 1.1(c) in 1.1(f)) pri čemer je: : nelimitirana osnova države članice/skupine držav članic XX za DDV (pri čemer je XX = UK ali EU) v letu t; : izdatki EU, dodeljeni XX (pri čemer je XX = UK ali EU) v letu t; : nekmetijski izdatki EU (kakor je opredeljeno v točki 1.1.(f) zgoraj) dodeljeni v letu t državam članicam, ki so pristopile k EU po 30. aprilu 2004; UGODNOST ZA ZDRUŽENO KRALJESTVO (točka 1.1(d) zgoraj) pri čemer je: : nelimitirana osnova države članice/skupine držav članic XX za DDV (pri čemer je XX = UK ali EU) v letu t; : skupna plačila BND, ki jih opravi XX (pri čemer je XX = UK ali EU) v letu t; : skupna limitirana plačila DDV, ki jih opravi XX (pri čemer je XX = UK ali EU) v letu t; NEPRIČAKOVANI DOBIČKI IZ TRADICIONALNIH LASTNIH SREDSTEV (točka 1.1(e) zgoraj) Nepričakovani dobički iz TLSt pri čemer je: : neto tradicionalna lastna sredstva države članice/skupine držav članic XX (pri čemer je XX = UK ali EU) v letu t; : nelimitirana osnova države članice/skupine držav članic XX za DDV (pri čemer je XX = UK ali EU) v letu t; 2. FINANCIRANJE POPRAVKA ZA ZDRUŽENO KRALJESTVO V PRIHODNJEM LETU (ČLEN 5 SLS 2014) Druge države članice v letu t+1 krijejo stroške popravka za Združeno kraljestvo v letu t na naslednji način: (a) razdelitev stroškov se izračuna glede na delež vsake države članice v plačilih iz člena 2(1)(c), ki se nanašajo na leto t+1, pri čemer se iz izračuna izloči Združeno kraljestvo in ne upošteva bruto znižanje prispevkov Avstrije, Danske, Nizozemske in Švedske na podlagi BND iz člena 2(5); (b) nato se znesek popravi tako, da se deleži Nemčije, Nizozemske, Avstrije in Švedske znižajo na eno četrtino deležev, dobljenih pri izračunu pod (a). Znesek popravka se odobri Združenemu kraljestvu z znižanjem plačil DDV. Če znesek popravkov presega plačila DDV, se odobri popravek z znižanjem plačil BND. Stroški, ki jih krijejo druge države članice, se prištejejo k njihovim plačilom DDV in BND. V preglednici spodaj je primer, ki ponazarja izvajanje zgoraj navedene metode izračunavanja na podlagi ocen BND, vnesenih v proračun, sprejet leta 2013. IZRAČUN FINANCIRANJA POPRAVKA ZA ZDRUŽENO KRALJESTVO Država članica || Delež BND, izražen v odstotkih || Deleži brez UK || 3/4 deležev DE, NL, AT in SE iz stolpca (2) || Stolpec 3, razporejen med države članice, razen UK, DE, NL, AT in SE || Lestvica financiranja || (1) || (2) || (3) || (4) || (5)=(2)+(3)+(4) Belgija || 2,95 || 3,47 || || 1,51 || 4,98 Bolgarija || 0,30 || 0,36 || || 0,16 || 0,51 Češka || 1,08 || 1,27 || || 0,56 || 1,83 Danska || 1,95 || 2,29 || || 1,00 || 3,29 Nemčija || 20,93 || 24,59 || –18,44 || 0,00 || 6,15 Estonija || 0,13 || 0,15 || || 0,07 || 0,22 Irska || 1,02 || 1,20 || || 0,52 || 1,72 Grčija || 1,39 || 1,63 || || 0,71 || 2,34 Španija || 7,86 || 9,24 || || 4,03 || 13,27 Francija || 15,97 || 18,76 || || 8,19 || 26,95 Hrvaška || 0,16 || 0,19 || || 0,08 || 0,28 Italija || 11,87 || 13,94 || || 6,09 || 20,03 Ciper || 0,12 || 0,14 || || 0,06 || 0,20 Latvija || 0,18 || 0,21 || || 0,09 || 0,30 Litva || 0,25 || 0,30 || || 0,13 || 0,43 Luksemburg || 0,25 || 0,29 || || 0,13 || 0,42 Madžarska || 0,72 || 0,85 || || 0,37 || 1,22 Malta || 0,05 || 0,06 || || 0,03 || 0,08 Nizozemska || 4,65 || 5,46 || –4,10 || 0,00 || 1,37 Avstrija || 2,42 || 2,85 || –2,13 || 0,00 || 0,71 Poljska || 2,93 || 3,45 || || 1,51 || 4,95 Portugalska || 1,21 || 1,43 || || 0,62 || 2,05 Romunija || 1,05 || 1,24 || || 0,54 || 1,78 Slovenija || 0,26 || 0,31 || || 0,14 || 0,44 Slovaška || 0,55 || 0,65 || || 0,28 || 0,93 Finska || 1,52 || 1,79 || || 0,78 || 2,56 Švedska || 3,31 || 3,89 || –2,92 || 0,00 || 0,97 Združeno kraljestvo || 14,89 || 0,00 || || 0,00 || 0,00 Skupaj || 100,00 || 100,00 || –27,59 || 27,59 || 100,00 Napoved BND, vključena v PSP 6/2013. Deleži držav članic v plačilih BND (člen 2(1)(c)) v letu t+1 so prikazani v prvem stolpcu preglednice. Drugi stolpec prikazuje deleže, pridobljene v skladu s točko (a) zgoraj. Tretji stolpec prikazuje znižanje deležev Nemčije, Nizozemske, Avstrije in Švedske (tri četrtine njihovih deležev iz točke (a) zgoraj). Četrti stolpec pa prikazuje razporeditev znižanj za Nemčijo, Nizozemsko, Avstrijo in Švedsko med druge države članice, razen teh štirih držav in Združenega kraljestva. Stolpec 5 prikazuje deleže financiranja popravka za Združeno kraljestvo, ki izhajajo iz tega izračuna. 3. OPREDELITVE PRORAČUNSKIH AGREGATOV 3.1 Skupni izdatki za leto t Koncept izdatkov, ki se uporabi pri izračunu popravka za Združeno kraljestvo, ustreza dejanskim plačilom (izvedbi odobrenih proračunskih sredstev za plačila) za zadevno leto (leto t) v skladu z odobrenimi proračunskimi sredstvi v navedenem letu ali s prenosi neporabljenih odobrenih proračunskih sredstev v naslednje leto (iz leta t v leto t+1). Upoštevajo se samo uporabljena odobrena proračunska sredstva za plačila, tj. znesek dejansko izvedenih plačil. 3.2. Skupni razporejeni izdatki Razporeditev skupnih izdatkov med države članice, kakor je opredeljena v točki 3.1 zgoraj, je urejena z naslednjimi pravili: Na splošno se plačila dodelijo državi članici, v kateri prebiva glavni prejemnik. V primerih, ko je Komisija seznanjena z dejstvom, da ima zadevni prejemnik vlogo posrednika, se plačila dodelijo, ko je to mogoče, državam članicam, v katerih prebivajo končni upravičenci, v skladu z njihovimi deleži v teh plačilih. Izdatki v zvezi z EMR so izključeni. Nekaterih sestavin izdatkov ni mogoče v celoti ali deloma dodeliti državam članicam. Če so osnova skupni izdatki splošnega proračuna Evropske unije, je treba izključiti vsaj dve glavni kategoriji izdatkov (čeprav je ta seznam okviren in ne nujno izčrpen): 1. Zunanji izdatki, ki v glavnem ustrezajo razdelku 4 – EU kot globalni partner finančnega okvira 2014–2020. Ta kategorija vključuje tudi izdatke iz drugih razdelkov, namenjenih prejemnikom zunaj Unije, kot so izdatki za razvojno sodelovanje, izdatki za raziskave, porabljeni zunaj EU, upravni stroški, plačani prejemnikom zunaj Unije, itd. 2. Izdatki, ki jih ni mogoče dodeliti ali ugotoviti. To bi lahko bilo posledica konceptualnih ali drugih težav, kot so izdatki za reprezentanco, misije in uradna ter druga srečanja, izdatki v zvezi s čezmejnimi pobudami Skupnosti, spodbujanjem dejavnosti medregionalnega sodelovanja in drugih čezmejnih dejavnosti. Opredelitev dodeljenih izdatkov načeloma ustreza razdelkom 1, 2, 3, 5 in 6 finančnega okvira 2014–2020. 4. VNOS POPRAVKA ZA ZDRUŽENO KRALJESTVO ZA LETO t V PRORAČUN 4.1. Začasna ocena (ki se vnese v predlog proračuna za leto t+1) Začasni izračun zneska popravka za Združeno kraljestvo za leto t se pripravi pri predlogu proračuna za leto t+1. Izračun temelji na najnovejših podatkih, ki so na voljo za prispevke in izdatke. Znižanje popravka za Združeno kraljestvo se opravi z znižanjem plačil DDV in BND Združenega kraljestva. Drugim državam članicam se njihova plačila DDV in BND zvišajo za znesek njihovega deleža financiranja. 4.2. Posodobitev začasne ocene (med letom t+1 in letom t+3) Komisija ima po potrebi možnost, da kadarkoli med letom t+1 in t+3 predlaga posodobitev začasne ocene. Taka posodobitev se vnese v predlog spremembe proračuna. Posodobitev se predlaga, če Komisija utemeljeno meni, da se bo začetna napoved začasnega izračuna znatno razlikovala od dokončnega izračuna (glej spodaj) popravka za Združeno kraljestvo, ki se predlaga v predlogu spremembe proračuna za leto t+4. Posodobitev bi lahko bila tudi predlagana, če se pokaže, da se bodo ocenjene osnove za BND, vnesene v predlog proračuna za leto t+1, znatno razlikovale od dokončnih osnov BND in na ta način znatno spremenile deleže financiranja popravka za Združeno kraljestvo. 4.3. Dokončni izračun popravka za Združeno kraljestvo (ki se vnese v predlog spremembe proračuna za leto t+4) 4.3.1. Izračun dokončnega zneska Postopek za izračun dokončnega zneska popravka je naveden v oddelku 1 tega dokumenta. Podatki, ki se uporabijo v izračunu dokončnega popravka za Združeno kraljestvo so osnove za DDV in BND ter razporejene ocene izdatkov za leto t, kot so znane na dan 31. decembra t+3, in se pretvorijo v euro po letnem povprečnem menjalnem tečaju za leto t. Pri oceni „ugodnosti za Združeno kraljestvo“ za dokončen izračun (oddelek 1.1 (d)) je treba upoštevati prispevke tradicionalnih lastnih sredstev in drugih dohodkov v letu t. To pomeni, da je treba nacionalni proračun preračunati na podlagi dokončnih podatkov za katero koli vrsto sredstva ali prihodka. 4.3.2. Izračun dokončnega financiranja popravka in njegov vnos v proračun Oddelek 2 predhodno določa postopek za izračun financiranja dokončnega popravka. Dokončni podatki o financiranju so osnove za DDV in BND za leto t+1, kot so znane na dan 31. decembra t+3. Končni finančni podatki se primerjajo s plačili, ki so že bila vnesena v proračun (tj. proračun za leto t+1 in po možnosti proračun za leto t+2 ali t+3, če je bila v navedenih letih opravljena posodobitev). Razlike na državo članico se vnesejo v ustrezno proračunsko poglavje predloga spremembe proračuna za leto t+4 in pretvorijo v nacionalno valuto po letnem povprečnem menjalnem tečaju za leto financiranja popravka (leto t+1). [1] Izračun, financiranje, plačilo in vnos popravkov proračunskih neravnovesij v proračun v skladu s členoma 4 in 5 Sklepa Sveta o sistemu lastnih sredstev EU (Svet Evropske unije, 9851/07 ADD 2, z dne 23. maja 2007). [2] Vsebuje določbe o nepogodbeni odgovornosti in s tem povezane stroške v zvezi z izvrševanjem pooblastil, ki jih imajo institucije Unije na podlagi Uredbe (xx EMR). [3]Delež 12,5 % predstavlja razmerje med dodatnim deležem tradicionalnih lastnih sredstev (10 %), ki se zadržijo za kritje stroškov zbiranja, in neto zbranimi tradicionalnimi lastnimi sredstvi (80 %).